ועדת הכספים, כנסת 19, פרוטוקול מספר 356, 2014-06-11 09:15

ניסן סלומינסקי: שלום, אני פותח את הישיבה.

ניסן סלומינסקי: הנושא: החלטה בדבר פיצול.

משה גפני: ה-170 מיליון שקל לא כולל את החרדים.

משה גפני: זאת אומרת, מדינת ישראל הפכה להיות מדינת אפרטהייד.

משה גפני: פעם ראשונה מעבירים פה העברה כספית, אתה מעביר את זה בדקה, כאשר ילדי כיתות א'-ב', נניח בג'סר א-זרקא, הם יקבלו את התוספת של הקיץ, ואם יש שם בג'סר א-זרקא ילדים חרדים הם לא יקבלו.

בועז טופורובסקי: אלא אם הם לומדים ליב"ה אולי.

משה גפני: לא קשור לליב"ה.

משה גפני: בחינוך העצמאי לומדים ליב"ה.

משה גפני: זה לא קשור לעניין הזה.

בועז טופורובסקי: זה כן קשור.

משה גפני: זה לא קשור, בגלל שבחינוך העצמאי לומדים ליב"ה.

בועז טופורובסקי: אבל אם יש תלמיד חרדי שלומד מקצועות ליב"ה, אז הוא מקבל את הכסף.

משה גפני: הוא לא מקבל.

דב ליפמן: בתי-הספר יקבלו.

משה גפני: הוא לא מקבל.

משה גפני: חבל על הזמן.

משה גפני: מה הדיבורים האלה?

משה גפני: הוא לא מקבל, הוא לומד בחינוך העצמאי – הוא לא מקבל, רק בחינוך הרשמי, גם אם הוא לומד ליב"ה.

דב ליפמן: נכון.

דב ליפמן: תהיו בחינוך הרשמי.

דב ליפמן: מה הבעיה?

משה גפני: את כל הליצנים הבאתם לפה?

דב ליפמן: עכשיו אני ליצן?

ניסן סלומינסקי: אדוני היושב-ראש, אתה אחראי עם הדבר הזה?

ניסן סלומינסקי: אמרתי לך שאעשה מה שהבטחתי - - -

ניסן סלומינסקי: נו, מה - - -?

ניסן סלומינסקי: אמרתי לך שנשב אתם, נשב ביחד.

ניסן סלומינסקי: אבל אני צריך לגמור, אני לא יכול להפסיק באמצע עכשיו.

ניסן סלומינסקי: אם נגמור מה יישאר לי זמן.

ניסן סלומינסקי: אם לא, אז אעשה את זה ביום חמישי.

דב ליפמן: - - - קצת מתמטיקה, קצת אנגלית, זה לא יהיה - - -

ניסן סלומינסקי: רבותי, סעיף 3: החלטה בדבר פיצול החלק השני מתוך החלטה בדבר פיצול הצעות חוק לשינוי סדרי עדיפויות לאומיים.

<אייל לב-ארי: מדובר בפיצול נוסף - - -

משה גפני: מה זה?

משה גפני: מה הדבר הזה?

משה גפני: זה לא נוגע לחרדים.

בועז טופורובסקי: לא, כי הם לא משלמים מסים.

דב ליפמן: מי הליצן?

ניסן סלומינסקי: חבר'ה, נו.

<אייל לב-ארי: לקראת סוף שנה - - -

בועז טופורובסקי: זה הוא מתחיל.

זבולון כלפה: זה לא נכון.

בועז טופורובסקי: מה לא נכון?

ניסן סלומינסקי: חבר'ה, נו.

משה גפני: לא היה דבר כזה.

משה גפני: באמת לא היה דבר כזה.

משה גפני: אני אומר לך, לא היה דבר כזה.

משה גפני: יש חוקים במדינה, פועלים על פי החוקים.

משה גפני: בחינוך העצמאי מעיין החינוך התורני, הרשתות, לומדים את הליב"ה, לכן הם מתוקצבים כמו שהם מתוקצבים.

משה גפני: בא שר החינוך, קיבל החלטה שהוא עושה את פעולות הקיץ – הוא מאריך את הלימודים בחופש, אבל מראש הוא אומר: המוכר שאינו רשמי לא יהיה בפנים.

משה גפני: כלומר, החרדים לא יהיו, בלי קשר לליב"ה, בלי קשר לכלום.

משה גפני: החלטה.

זבולון כלפה: במוכר שאינו רשמי, בכמה תקציב מדובר, להערכתך?

משה גפני: לפי דעתי מדובר על 30 מיליון, זאת ההערכה.

משה גפני: הרי זה לא בכל הארץ, זה רק באותן רשויות.

משה גפני: חלק גדול זה יישובים ערביים, אז אין שם את החינוך החרדי בכלל.

משה גפני: באותם מקומות שיש – מעלות, אופקים – להערכתי, זה לא יותר מ-30 מיליון שקל.

משה גפני: שי פירון עשה טעות עם הדבר הזה.

זבולון כלפה: היחידה?

משה גפני: לא היחידה, אבל היא מאוד בולטת בגלל שפה, בניגוד לאחרים שהוא אומר: תעבור לחינוך הזה, לחינוך ההוא, פה הוא אומר על השולחן: אני לא רוצה לתת לכם.

בועז טופורובסקי: לא נכון - - - ליב"ה.

משה גפני: אמר לי, אמר במליאה.

משה גפני: זה לא קשור לליב"ה, בועז.

משה גפני: אל תחזור על זה.

בועז טופורובסקי: זה כן קשור.

משה גפני: החינוך העצמאי לומדים ליב"ה.

משה גפני: למדתי בחינוך העצמאי – למדתי אנגלית, למדתי מתמטיקה.

בועז טופורובסקי: - - - כאילו אנחנו מחפשים את החרדים.

בועז טופורובסקי: אנחנו לא מחפשים את החרדים.

בועז טופורובסקי: אתה למדת.

משה גפני: למדתי בחינוך העצמאי.

משה גפני: איפה למדתי?

משה גפני: אני דווקא הכי פחות למדתי מפני שמתי שלמדו אנגלית בכיתה הלכתי לים.

בועז טופורובסקי: איזה ים?

משה גפני: תל-אביב, התווכחתי עם החילונים.

משה גפני: כולם יודעים את זה.

משה גפני: לא היו לי עצבים לאנגלית, ידעתי שאני לא נוסע לחו"ל.

משה גפני: אבל החברים שלי יודעים אנגלית.

משה גפני: מה זה, בחינוך העצמאי לא לומדים אנגלית?

משה גפני: אתם בורים ועמי ארצות, אתם אפילו לא יודעים איך נראים חרדים.

בועז טופורובסקי: - - -

משה גפני: לא, בגלל שאתה אומר ליב"ה.

משה גפני: לומדים ליב"ה.

ניסן סלומינסקי: טוב, רב מוישה.

בועז טופורובסקי: אז אין לך בעיה.

משה גפני: יש לי בעיה – הוא לא נותן לי.

משה גפני: הילד שלי לא מקבל.

ניסן סלומינסקי: רב מוישה, אני רוצה את הזמן, אז בואו.

ניסן סלומינסקי: דבר.

משה גפני: למה עשית את זה במחטף?

ניסן סלומינסקי: דבר.

<אייל לב-ארי: לקראת סיום הדיון בחוק ההסדרים בשנה שעברה הונחו סעיפים שהוועדה החליטה לפצל.

<אייל לב-ארי: את פיצלה את הסעיפים למספר חלקים.

<אייל לב-ארי: מה שאנחנו מפצלים כרגע זה חלק מסוים מהפיצול שהכנסת כבר קיבלה לקראת סוף יולי ומספר הצעות חוק נפרדות כדי שלא יהיה צורך, כשנדון בהן, לפצל שוב.

משה גפני: - - -

ניסן סלומינסקי: רב מוישה, אמרת שאתה לא מתעסק עם עיתונאים.

<אייל לב-ארי: זאת ההחלטה שמונחת פה בפני הוועדה.

משה גפני: - - -

ניסן סלומינסקי: רב מוישה, נו.

משה גפני: לא, אין הפסקה.

משה גפני: אנחנו נפרק פה את המסגרות האלה.

משה גפני: צריך להחליף את ממשלת החושך הזאת.

<אייל לב-ארי: אמרתי שלקראת סיום הדיונים על חוק ההסדרים בקיץ שעבר החליטה הוועדה לפצל מספר סעיפים שהיא לא סיימה לדון בהם.

<אייל לב-ארי: ההחלטה אושרה על-ידי הכנסת, והיא מחולקת למספר חלקים.

<אייל לב-ארי: אנחנו מפצלים שוב את החלק השני, שעניינו העמקת הגבייה על-ידי רשות המסים, למספר הצעות חוק נפרדות כדי שהוועדה, כשהיא תדון בהצעות האלה, לא תצטרך לפצל בשנית, בשלישית או ברביעית את ההצעות, וזאת ההחלטה שבפני הוועדה.

<אייל לב-ארי: זה פיצול לפיצול עצמו.

ניסן סלומינסקי: כלומר, נצטרך קודם כול לאשר את הפיצול ואז נוכל לדון ב-4 ו-5?

<אייל לב-ארי: בנפרד, כן.

<אייל לב-ארי: וההנחה של ההצעות האלה, ככל שהוועדה תחליט לאשר אותן לקריאה שניה ולקריאה שלישית, תהיה בכפוף לאישור החלטת הפיצול על-ידי מליאת הכנסת.

ניסן סלומינסקי: אבל קודם אנחנו צריכים לאשר.

ניסן סלומינסקי: טוב, רבותי, למישהו יש מה לומר בנושא הפיצול?

משה גפני: יש לי מה לומר, אני לא רוצה להגיד בוועדה הזאת.

משה גפני: יש לי, אגיד למשה אשר אחרי זה, בסוד.

ניסן סלומינסקי: אוקיי.

ניסן סלומינסקי: מי בעד אישור החלטת הפיצול, כפי שהוסבר על-ידי היועץ המשפטי?

משה גפני: אני נגד, אבל לא אצביע נגד בגללו.

משה גפני: בגללך אצביע נגד אבל בגללו לא, אז אני לא מצביע.

ניסן סלומינסקי: טוב.

ניסן סלומינסקי: מי בעד אישור הפיצול?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים – 1

ניסן סלומינסקי: הפיצול אושר.

ניסן סלומינסקי: נתחיל בסעיף 5.

ניסן סלומינסקי: מי מסביר את זה?

<אייל לב-ארי: שומה מיוחדת.

<אייל לב-ארי: זה הנוסח שאתם רואים "תיקון סעיף 7" בצדו.

<טמיר כהן: צירפנו לכם גם את המקור וגם את זה.

משה גפני: למה מוסיפים "במישרין או בעקיפין"?

משה: מדובר בשני תיקונים שלא הספקנו אותם בחוק ההסדרים האחרון.

משה: ביקשתם שנפצל, פיצלנו ועכשיו אנחנו מטפלים בזה.

משה: מדובר בסך הכול בתיקונים לא משמעותיים.

משה: התיקון הראשון שאנחנו מדברים עליו הוא תיקון לסעיף 7(א) לפקודת מס הכנסה, שמדבר על שנת מס מיוחדת, ומדובר בסעיף של הקלה.

משה: בדרך כלל, שנות המס לצורכי מס זה מ-1 בינואר עד 31 בדצמבר.

משה: יש מקרים מסוימים בפקודת מס הכנסה שלבקשת נישומים אפשר לשנות את זה לתאריכים אחרים.

משה: לדוגמה, שזה יתחיל ב-1 באפריל ויסתיים ב-31 במרץ של השנה שאחרי זה.

ניסן סלומינסקי: יש כאלה שעובדים עם רשויות מס, בארה"ב למשל, אז התאריכים שונים.

ניסן סלומינסקי: מוסדות חינוך, יש להם תאריכים שונים, שגם יכול להיות?

ניסן סלומינסקי: כי הם עובדים מספטמבר עד ספטמבר.

משה: בסעיף 7 לפקודת מס הכנסה יש מספר קטגוריות שמאפשרות, לבקשת נישומים, לשנות את שנת המס שלהם.

משה: אחת הקטגוריות, שאנחנו מדברים בה היום, היא קטגוריה שאנחנו רוצים להקל.

משה: כאשר מדובר בחברה זרה שנסחרת בחו"ל רוצה להשקיע בחברה ישראלית.

משה: נניח שלחברה הזרה – בגרמניה, בבלגיה, בצרפת - יש לה שנת מס אחרת, ששונה מפה.

משה: המצב המשפטי היום הוא שהחברה הזרה, אם היא נסחרת בחוץ לארץ, יכולה להשקיע בהחברה ישראלית, ואם היא משקיעה בה במישרין אין בעיה – החברה הישראלית יכולה לשנות את שנת המס ולהתאים את שנת המס שלה לשנת המס של החברה הזרה וככה לא צריך לעשות התאמה בדוחות הכספיים, בדוחות המס וכן הלאה.

משה: בשנים האחרונות ההשקעות בישראל נעשו בעזרת חברות אחרות.

משה: נניח שיש חברה זרה שנסחרת בחוץ לארץ, אבל היא מחזיקה בחברה זרה אחרת, עד שמגיעים לחברה הישראלית.

משה: החוק לא מכסה את הסיטואציה הזו, ולכן ביקשנו שהאפשרות לבקש שנת מס מיוחדת תהיה בין אם ההחזקה היא במישרין על-ידי החברה הנסחרת ובין אם היא החזקה בעקיפין באמצעות חברות ביניים.

משה: זו הבקשה, ואנחנו מבקשים לאשר את זה.

ניסן סלומינסקי: וזה לא יבלבל אתכם עם שנות מס?

ניסן סלומינסקי: זה יישאר קבוע לפי שנת המס האחרת?

משה: המערכת מופעלת כבר היום.

משה: יש מקרים שיש להם שנות מס מיוחדות – קוראים לזה "שנת מס מיוחדת" - ואנחנו רוצים להרחיב ולאפשר לאותן חברות שמשקיעות באמצעות תאגידים נוספים להשקיע בחברות ישראליות.

משה: אין פה עניין של אובדן מס, פשוט החשבון שלהן נעשה לפי שנות מס שהן קצת מוזזות מה-1 בינואר.

משה: זה הסעיף הראשון, סעיף של הקלה, ואני מבקש שתאשרו את זה.

משה: אתה רוצה שנקרא את הנוסח?

ניסן סלומינסקי: כן.

<משולם ברוך: "תיקון סעיף 7.

<משולם ברוך: 1.

<משולם ברוך: בפקודת מס הכנסה, בסעיף 7(א)(4), אחרי "מוחזקים" יבוא "במישרין או בעקיפין".

<משולם ברוך: "

ניסן סלומינסקי: למישהו יש שאלות?

ניסן סלומינסקי: זה נשמע סביר, וזה גם מקל.

ניסן סלומינסקי: מי בעד אישור סעיף 5 אצלנו, שזה סעיף 40(4) מתוך הצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013–2014), התשע"ד-2013, בנושא תקופת שומה מיוחדת?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים – אין

ניסן סלומינסקי: תודה, הסעיף אושר.

משה: ברשותכם, הנושא השני.

משה: גם פה פיצול מחוק ההסדרים.

משה: אגיד את השורה התחתונה ואחרי זה אסביר את המקרה.

משה: בשורה התחתונה, אנחנו רוצים להאריך את הוראות ההקפאה של דיני המס שכבר קיימות בסעיף 87א לפקודה, בשנים 2007–2011, ולהאריך לעוד שנתיים - 2012–2013 - בגלל שלא הספקנו.

משה: לכן ביקשנו בסעיף 87א לפקודה, במקום עד 2011 להאריך את זה עד 2013, כולל.

משה: ועכשיו ההסבר.

משה: כמו שאתם יודעים, בחשבונאות הפיננסית בשנים האחרונות נעשתה מהפכה, מהפכת ה-IFRS.

יצחק כהן: קודם כול רביזיה על כל ההחלטות.

יצחק כהן: תרשום פה, על ההחלטות רביזיה.

יצחק כהן: איזו התנהגות זאת?

יצחק כהן: אנחנו בוועדת משנה ואתם עושים פה מחטפים?

יצחק כהן: מה הדבר הזה?

ניסן סלומינסקי: לא יודע על ועדת משנה.

ניסן סלומינסקי: אם עושים את זה באותו זמן - - -

יצחק כהן: אל תעשו את זה באותו זמן.

ניסן סלומינסקי: איזו ועדת משנה?

יצחק כהן: אז קודם כול, רביזיה על כל ההחלטות.

יצחק וקנין: רק תדע לך שזה היה בדיוק חצי דקה.

יצחק וקנין: הוא לא חיכה אפילו לרפרנטים, הוא לא מחכה לאף אחד.

יצחק וקנין: זו לא התנהלות, בגלל זה הוא עושה ככה.

יצחק כהן: רביזיה על כל ההחלטות.

ניסן סלומינסקי: סתם חיממו אתכם, ממש לא.

יצחק וקנין: אתם עושים מה שאתם רוצים פה.

יצחק וקנין: זו לא התנהלות.

יצחק כהן: אתה לא יכול לשלוח אותי לוועדת משנה שלך - - -

ניסן סלומינסקי: אני לא שולח אותך לוועדת משנה - - -

יצחק כהן: מה זה הדבר הזה?

יצחק כהן: איזה מין דבר זה?

ניסן סלומינסקי: אני לא שולח אותך לוועדת משנה בו-זמנית.

יצחק כהן: מ-9:30 אני יושב בוועדת משנה של ועדת הכספים על נושא - - -

ניסן סלומינסקי: לא יכול להיות.

ניסן סלומינסקי: באותו זמן שיש ועדה?

יצחק כהן: מה לעשות?

ניסן סלומינסקי: זה לא יכול להיות, אני מצטער.

יצחק כהן: אתה יכול, אבל לא לעשות מחטפים.

יצחק כהן: איזה מין דבר זה?

ניסן סלומינסקי: איזו ועדה?

יצחק כהן: רשות השידור.

ניסן סלומינסקי: מה זה קשור אליי?

יצחק כהן: לא יודע.

ניסן סלומינסקי: לא קשור אליי.

<טמיר כהן: לא קשור אלינו, זו ועדת הכלכלה.

יצחק כהן: אז לא יודע, ועדה משותפת.

ניסן סלומינסקי: היא התחילה בטח ב-9:30.

ניסן סלומינסקי: אנחנו התחלנו ב-9:00.

יצחק כהן: לא משנה.

יצחק כהן: אתה לא תעשה מחטפים כשאנחנו לא פה.

משה גפני: היה דקה אחת.

משה גפני: דקה אחת הוא אישר 900 מיליון.

משה גפני: דקה.

יצחק כהן: מן ההגינות, מן המקצועיות - - -

ניסן סלומינסקי: לא עשיתי מחטף.

יצחק כהן: אז קודם כול רביזיה.

משה גפני: לא, הוא לא נותן רביזיה.

משה גפני: הוא שלח את זה חתום אחרי חמש דקות.

משה גפני: סתיו שפיר ביקשה רביזיה, הוא לא נתן.

ניסן סלומינסקי: אני מבקשה, עוד כמה דקות נגמור את זה ואז ניכנס לחדר.

יצחק כהן: אין מה להיכנס לחדר.

יצחק כהן: אתה פה עשית מעשה שלא ייעשה, מה שלא מקובל לעשות בשום ועדה.

ניסן סלומינסקי: רב יצחק, בוא - - -

יצחק כהן: מה אנחנו פה, סטטיסטים בוועדה?

יצחק כהן: איזה מין דבר זה?

יצחק כהן: זה מחטף מהמשפילים ביותר.

ניסן סלומינסקי: עזוב, לא יודע מה אמרו לך ומה - - -

יצחק כהן: מה אמרו לי?

יצחק כהן: הנה איציק וקנין – מה אמרו לי?

יצחק כהן: אמרו לי שעשית מחטף.

יצחק כהן: מוישה גם - - -

ניסן סלומינסקי: הוא הגיע ב-9:40, מה אתה רוצה?

משה גפני: ב-9:40.

משה גפני: היתה תאונה בכביש 1.

משה גפני: סתיו שפיר איחרה בשבע דקות.

יצחק כהן: זה דבר כל כך דרמטי, אתה צריך לתת לחברים - - -

משה גפני: איך אישרת את זה בדקה?

משה גפני: אתה יודע את כל הפרטים?

משה גפני: שאלת?

יצחק כהן: אתה צריך לתת לחברים - - -

יצחק וקנין: הוא לא שמע כלום.

משה גפני: שום דבר.

יצחק וקנין: שום דבר הוא לא שמע.

יצחק וקנין: - - - לא היו פה בכלל.

משה גפני: 900 מיליון שקל העברה.

יצחק וקנין: אני הייתי בוועדת כלכלה, אמרו לי את זה.

ניסן סלומינסקי: יש מישהו שמחכה, שאמרתי שנעשה את הבירור.

משה גפני: אל תשאל מי זה המישהו הזה.

יצחק כהן: מי זה המישהו הזה?

משה גפני: זה פורמן הזה - - -

ניסן סלומינסקי: עוזר של השר.

יצחק כהן: עזוב אותי מעוזרים.

יצחק כהן: מה, אני מדבר עם עוזרים?

יצחק כהן: אני חבר ועדה, אני חבר כנסת, אני מתנגד להתנהגות הזאת של הוועדה.

יצחק כהן: אין דבר כזה, לא היה ולא יהיה דבר כזה.

ניסן סלומינסקי: משה, בוא נגמור את הסעיף שקשור אליו.

ניסן סלומינסקי: זה לא שייך.

יצחק כהן: לא, אני מצטער.

ניסן סלומינסקי: מה אתה רוצה?

יצחק כהן: אני מבקש שתחזיר את הדיון חזרה.

יצחק כהן: אני מבקש רביזיה על כל ההחלטות שהיו פה.

ניסן סלומינסקי: בסדר, נו.

יצחק כהן: מה בסדר?

יצחק כהן: מצטער, זה לא ילך.

ניסן סלומינסקי: בסדר, זה לא קשור.

ניסן סלומינסקי: רביזיה לא קשור לעניין.

משה גפני: מה זה לא קשור?

משה גפני: אתה לא מבין מה שעשית.

משה גפני: אתה מבין מה שעשית?

ניסן סלומינסקי: בסדר - - -

משה גפני: אתה העברת בדקה אחת קיצוצים בחינוך החרדי ותוספות לחינוך שלכם?

יצחק כהן: זה מקובל, היועץ המשפטי?

ניסן סלומינסקי: בואו נגמור את זה ואז נוכל לשבת ולדבר?

יצחק כהן: בוא תחזיר את ההחלטה.

ניסן סלומינסקי: אין מה להחזיר את ההחלטה.

ניסן סלומינסקי: אם אתה רוצה שנדבר על זה, אני מוכן.

יצחק כהן: אני מודיע לך: פה לא יזוז שום דבר.

יצחק כהן: אני מודיע לך: ברגע הזה סיימת את תפקידך כיושב-ראש ועדת הכספים.

יצחק כהן: אני מודיע לך, פה לא יזוז כלום.

ניסן סלומינסקי: טוב.

ניסן סלומינסקי: משה, תמשיך בבקשה להסביר את הנושא של הפיצול הזה.

משה: ביקשנו להאריך את המועד מ-2011 ל-2013.

משה: שוב, היתה מהפכה של ה-IFRS בשנים האחרונות, כבר יש לנו הצעת חוק מסודרת שליבנו אותה יחד עם הלשכות המקצועיות.

משה: אבל עד שהיא תובא לדיון מעמיק בשנה הזאת - יש לנו כבר תזכיר חוק מוכן - ביקשנו להאריך את המועד של הקפאת התחולה של ה-IFR לשנים 2012–2013.

יצחק כהן: אתה הסכמת לזה?

זבולון כלפה: אני לא הייתי פה.

זבולון כלפה: מה אתה צועק?

יצחק כהן: לא, יגיעו לפה ההתנחלויות עוד מעט.

יצחק כהן: חכה, יגיעו.

משה: תהיה רציפות ונוכל להגיע עוד השנה עם הדיון המהותי.

יצחק וקנין: לא נצביע אתכם.

יצחק וקנין: כלום לא נצביע אתכם.

יצחק וקנין: מה שאנחנו העברנו לכם אף אחד לא העביר לכם, ולא הייתם בקואליציה.

משה: ברוך יקריא רק את הנוסח.

<משולם ברוך: "תיקון כותרת פרק שביעי לחלק ד'.

<משולם ברוך: 1.

<משולם ברוך: בפקודת מס הכנסה (להלן – הפקודה), בכותרת פרק שביעי לחלק ד', במקום "עד 2011" יבוא "עד 2013".

<משולם ברוך: תיקון סעיף 87א.

<משולם ברוך: 2.

<משולם ברוך: בסעיף 87א לפקודה, במקום "עד 2011" יבוא "עד 2013".

<משולם ברוך: 3.

<משולם ברוך: תחילתו של חוק זה ביום ו' בטבת התשע"ב (1 בינואר 2012).

<משולם ברוך: "

ניסן סלומינסקי: רבותי חברי הכנסת, יש לכם שאלות?

בועז טופורובסקי: ממתי קיים IFRS בעולם?

בועז טופורובסקי: ממתי זה תקף?

משה: בעולם מוקדם יותר.

משה: אנחנו בתקן 29 חשבונאות, החילו אותו משנת 2008 על חברות ציבוריות, עם אפשרות לתחולה מוקדמת יותר.

בועז טופורובסקי: עצם העובדה שאין לנו IFRS עד עכשיו, זה לא - - -?

משה: IFRS כבר קיים בחשבונאות בחברות הרלוונטיות.

משה: לגבינו, עשינו הצעת חוק מסודרת שבה יש מספר התאמות נוספות שצריך להפנים אותן, ואין הרבה התאמות.

משה: בינתיים, עד שזה יעבור בכנסת, אנחנו מבקשים להקפיא את המצב הזה, כמו שעשינו עד עכשיו, עד 2011.

בועז טופורובסקי: ברגע שזה יעבור בכנסת זה יהיה שינוי מהותי בהתנהלות?

משה: רק בדיני המס, החשבונאות עצמה לא משנה.

בועז טופורובסקי: השאלה היא אם ההקפאה הזאת, שהיא כבר כמה שנים, אם אין כאן - - -

משה: רצינו להעביר את זה בשנה הקודמת לפני חוק ההסדרים, זה לא עבר.

משה: אנחנו מבקשים להעביר את זה כרגע.

משה: השנה הזאת נביא לכם את הדיון, תראו את הדין המהותי ואני מקווה מאוד שהשנה הזאת זה ייגמר.

ניסן סלומינסקי: יש עוד שאלות?

<אייל לב-ארי: יש לי שתי שאלות.

<אייל לב-ארי: אחת, אם אתם לא רוצים את זה עד 2014 – כי אתם הלכתם עד 2013 – ואולי אפילו 2015, כי זה תלוי תקנות.

<אייל לב-ארי: אתם הולכים להגיש את התקנות לוועדה?

משה: יצא תזכיר – white print.

משה: נבקש לקדם אותו להביא אותו עוד השנה.

משה: אם הוא יעבור השנה נחיל אותו מתחילת השנה ואז אני לא צריך את זה.

משה: אם ייקבע בוועדה שרוצים להחיל את זה מ-2015 אז באותה ישיבה שתהיה נבקש להאריך עד 2014 ואז תהיה לנו רציפות.

משה: בדיני המס צריך רציפות.

משה: אנחנו מאמינים שנוכל להעביר את זה השנה.

משה: אני מאמין שניסן יקצה לנו זמן לנושא הזה ונעביר את זה השנה.

<אייל לב-ארי: ולגבי התחילה הרטרואקטיבית?

משה: זה רק רציפות.

משה: זה יוצר רציפות מ- - -

<אייל לב-ארי: הרי ההוראה פקעה בסוף 2011.

משה: 2012.

משה: 2012 יש לנו, במהלך 2013 ביקשנו - - - והיה חוק הסדרים, היה פיצול 2014.

<אייל לב-ארי: זה לא עונה לי על הרטרואקטיביות, למה זה הוגש - - -

משה: הגשת דוחות תמיד נעשית שנה אחרי זה לחברות.

משה: במקרה הזה, בגלל חוק ההסדרים, העברנו את זה לשנה אחר כך.

ניסן סלומינסקי: אם אין שאלות, מי בעד אישור סעיף 40(37) ו-42(ד) מתוך הצעת חוק לשינוי סדרי עדיפות לאומיים בנושא אי החלת תקן חשבונאי?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים – אין

ניסן סלומינסקי: אוקיי, זה אושר.

יצחק כהן: רביזיה.

ניסן סלומינסקי: אוקיי.

ניסן סלומינסקי: הישיבה נעולה, תודה.